《奉寄云安安抚宝文少卿林黄中》
宋代·林亦之

泥封款款下青冥，却许麾幢换使軿。
夔子城头开幕府，杜陵诗卷作图经。
十年去国未还国，万里长亭更短亭。
可信明时好人物，乱猿啼处是州厅。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。